Jegyzőkönyv

az Európai Gazdasági Közösség és az Andorrai Hercegség között levélváltás formájában létrejött megállapodás állat-egészségügyi kérdésekre vonatkozó kiegészítéséről

AZ ANDORRAI HERCEGSÉG

és

AZ EURÓPAI KÖZÖSSÉG,

TEKINTETTEL a Luxembourgban, 1990. június 28-án aláírt, az Európai Gazdasági Közösség és az Andorrai Hercegség között levélváltás formájában létrejött megállapodásra,

AZZAL AZ ÓHAJJAL, hogy az Európai Közösség és Andorra között az élő állatok és az állati termékek hagyományos kereskedelmi forgalma fennmaradjon;

MIVEL e kereskedelmet a közösségi állat-egészségügyi szabályoknak megfelelően kell folytatni;

MIVEL ezért az Európai Gazdasági Közösség és az Andorrai Hercegség közötti megállapodást ki kell egészíteni,

MEGÁLLAPODTAK A KÖVETKEZŐ RENDELKEZÉSEKBEN:

1. cikk

Az Andorrai Hercegség kötelezettséget vállal az Európai Közösség állat-egészségügyi szabályainak alkalmazására, különösen a következők tekintetében:

I. Megelőző intézkedések/betegségek bejelentése,

II. Állategészségügy: kereskedelem és forgalomba hozatal (a harmadik országok kivételével),

III. Állati termékekre vonatkozó állat-egészségügyi védőintézkedések (a harmadik országok kivételével),

IV. Közegészségügyi védőintézkedések: a forgalomba hozatalra vonatkozó szabályok (a harmadik országok kivételével),

V. Hormonok, maradékanyagok, BST, zoonózisok, állati hulladékok, gyógyszeres takarmányok,

VI. Harmadik országokból történő behozatal,

VII. Ellenőrzés, állatok azonosítása, kölcsönös jogsegély,

VIII. Állattudomány (beleértve a harmadik országokra vonatkozó rendelkezéseket),

IX. Állatvédelem,

X. Intézményi kérdések (elsődlegesen az állategészségügy területén az acquis communautaire andorrai jogba történő, folyamatban lévő átvételére vonatkozó eljárások).

2. cikk

Az Andorra által alkalmazandó közösségi állat-egészségügyi rendelkezések jegyzékét az Európai Gazdasági Közösség és az Andorrai Hercegség közötti megállapodás 17. cikke alapján létrehozott vegyes bizottság határozza meg.

A vegyes bizottság keretében egy állat-egészségügyi alcsoportot hoznak létre. Ez rendszeres időszakonként megvizsgálja az Andorra vonatkozásában alkalmazandó közösségi joganyag fejlődését. Amennyiben szükséges, az alcsoport az érintett jogszabályok módosítására vagy korszerűsítésére vonatkozó javaslatokat nyújt be a vegyes bizottságnak.

3. cikk

E Jegyzőkönyv a megállapodás szerves részét képezi.

4. cikk

A Szerződő Felek e Jegyzőkönyvet saját eljárásaikkal összhangban hagyják jóvá. A Jegyzőkönyv az azon napot követő második hónap első napján lép hatályba, amikor ezen eljárások teljesítéséről a Szerződő Felek egymást értesítik.

5. cikk

Ez a Jegyzőkönyv két-két példányban angol, dán, finn, francia, görög, holland, katalán, német, olasz, portugál, spanyol és svéd nyelven készült, amely szövegek mindegyike egyaránt hiteles.

Hecho en Bruselas, el quince de mayo de mil novecientos noventa y siete.Udfærdiget i Bruxelles den femtende maj nitten hundrede og syvoghalvfems.Geschehen zu Brüssel am fünfzehnten Mai neunzehnhundertsiebenundneunzig.Έγινε στις Βρυξέλλες, στις δεκαπέντε Μαου χίλια εννιακόσια ενενήντα επτά.Done at Brussels on the fifteenth day of May in the year one thousand nine hundred and ninety-seven.Fait à Bruxelles, le quinze mai mil neuf cent quatre-vingt-dix-sept.Fatto a Bruxelles, addì quindici maggio millenovecentonovantasette.Gedaan te Brussel, de vijftiende mei negentienhonderd zevenennegentig.Feito em Bruxelas, em quinze de Maio de mil novecentos e noventa e sete.Tehty Brysselissä viidentenätoista päivänä toukokuuta vuonna tuhatyhdeksänsataayhdeksänkymmentäseitsemän.Som skedde i Bryssel den femtonde maj nittonhundranittiosju.Fet a Brusselles, el quinze de maig de mil nou cents noranta set.

Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar

+++++ TIFF +++++

Pel Govern del Principat d’Andorra

+++++ TIFF +++++

--------------------------------------------------